Maider Uribarri Artaloitia

Maider Uribarri Artaloitia (Zornotza, Bizkaia, 1999) zerbitzaria, errugbi jokalaria, aktibista, soziologoa eta telebista kolaboratzailea, sexologian aditua. ETB1 saioko Abiapuntua saioko partaidea da.

 Ibilbidea 

 Errugbi jokalari 
Look ezberdineko feminista eta hiztuna da. Bakarkako kirolak baino nahigo zituen taldekoak, horregatik, futbola eta saskibaloi taldeak alde batera utzi, eta Errugbiko nesken talde bat Zornotzan lehen pausoak ematen ari zela eta, entrenatzen hasi zen. Zornotzako taldean gustur ibili zen. Aurrelaria postuan eta «Pilier» postuan jokatzen du. Errugbia zela eta, Maider Uribarrik zera esan zuen:
«Nahiz eta esan bezala emakumezko errugbi taldeen egoera asko hobetu den orokorrean, kirol maskulinizatu baten aurrean gaude. Sozialki jende askok uste du errugbian jolaste hutsagatik, emakume bortitzak eta maskulinoak garela. Emakumeen aldetik, beldur handia dago kirol hau probatzeko. Beraz, matxismoarekin zuzenki lotuta dagoen eta aurre egin behar zaion problematika baten aurrean gaude. Nahiz eta kontaktuko kirola izan, araudia oso zorrotza da eta plakaketak egiterakoan minik ez hartzeko arauak daude.» 

 Telebistan kolaboratzaile 
2021ean, bidaiatzea, beltzez janztea, idaztea eta jendearekin eztabaidatzea maite duen Maider Uribarri ETB 1eko Abiapuntua saio esperimentalean parte hartzen hasi zen. Saio horretan, kontziente izan gabe, izan ditzakegun aurreiritzietako batzuk islatzea zuen helburu, gero errealitate ezberdinetan sei protagonista gaztek bizitako esperientzien bitartez. Super-heroi femeninoak,  jarrera matxistak eta maitasun erromantikoa baztertzen ditu. 

 Abiapuntua saioa 
2022ko urtarrilean hasi zen ETB1 saioko Abiapuntua saioan kolaboratzaile lanetan. Xabier Madariagak aurkezle duen Abiapuntua saioa esperimentu soziala da. Astero, sei gazte ezberdin dira protagonistak (Janire Matilla, Andoni Andueza, Maider Uribarri Artaloitia, Gorka Basterretxea, Lorea Iribar eta Joseba Loyarte) eta bikoteka gai desberdinekin lotutako errealitateak ezagutzen dituzte. Norekin egongo diren jakin barik, galdera sorta bat erantzungo dute gaiari buruz dituzten aurreiritziak eta pentsamoldeak azaleratzeko helburuaz. Gero, errealitate horietan 48 ordutan murgildu ostean, sei gazteak Xabier Madariagarekin elkartu eta bizi izan duten esperientzia ikusteko, aztertzeko eta eztabaidatzeko aukera dute, eta gazteen iritziak eta pentsamenduak aldatu diren ala ez ikusiko da.

 Erreferentziak 

 Kanpo estekak 

Kategoria:Zornotzarrak
Kategoria:Euskal Herriko soziologoak
Kategoria:Emakume soziologoak
Kategoria:Zerbitzariak
Kategoria:Telebista aurkezleak
Kategoria:Errugbilariak